หุ้นสหรัฐฯขยับลงเล็กน้อย
ตลาดหุ้นสหรัฐฯ ขยับลงเล็กน้อย ดัชนีหุ้นดาวโจนส์ ลดลง 39.03 จุด ขณะที่น้ำมันดิ่งแรง
18 ก.ย. 2555

ตลาดหุ้นสหรัฐฯ ขยับลงเล็กน้อย ดัชนีหุ้นดาวโจนส์ ลดลง 39.03 จุด ขณะที่น้ำมันดิ่งแรง
ตลาดหุ้นสหรัฐฯวานนี้(17ก.ย.) ขยับลงเล็กน้อย หลังความคึกคักต่อมาตรการกระตุ้นเศรษฐกิจรอบใหม่ QE3 ผ่อนคลายลงไปท่ามกลางปัจจัยลบต่างๆที่ประดังเข้ามา ไม่ว่าจะเป็นข้อมูลกิจกรรมการผลิตที่อ่อนแอของสหรัฐฯและเหตุความไม่สงบจากการประท้วงต่อต้านอเมริกันในตะวันออกกลาง       ดัชนีหุ้นดาวโจนส์ ลดลง 39.03 จุด (0.29 เปอร์เซ็นต์) ปิดที่ 13,554.34 จุด แนสแดค ลดลง 5.28 จุด (0.17 เปอร์เซ็นต์) ปิดที่ 3,178.67 จุด เอสแอนด์พี เพิ่มขึ้น 4.61 จุด (0.31 เปอร์เซ็นต์) ปิดที่ 1,461.16 จุด  ขณะที่น้ำมันดิ่งแรงหลังมีข่าวลือว่ารัฐบาลสหรัฐฯอาจปล่อยน้ำมันสำรองทางยุทศาสตร์เพื่อกดราคาเบนซินให้ลดต่ำลงก่อนถึงศึกเลือกตั้ง       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 2.38 ดอลลาร์ ปิดที่ 96.62 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนพฤศจิกายน ลดลง 3.23 ดอลลาร์ ปิดที่ 113.79 ดอลลารต่อบาร์เรล